Fase 1-beurtkrag waarskynlik toegepasArgieffoto Eskom het gesê daar is ŉ groot moontlikheid dat fase 1-beurtkrag Donderdag (11 April) tussen 17:00 en 22:00 toegepas sal word. “Dit sal slegs ingestel word indien ons geen ander keuse het nie,” het die kragvoorsiener in ŉ verklaring gesê. “Dit is as gevolg van ŉ gebrek aan kragopwekking weens die verlies van kragopwekkingseenhede by ons kragstasies.” Eskom het gesê sy Winterplan beteken dat Eskom na verwagting 26 dae lank fase 1-beurtkrag sal toepas tydens die winterperiode, na gelang van die vlak van onbeplande tegniese foute. “Ons maan steeds inwoners en ondernemings om elektrisiteit spaarsamig te verbruik. As ons saam werk, kan ons tot 500 MW spaar, wat gelykstaande is aan een eenheid by ŉ kragstasie.” Klante word aangeraai om beurtkragskedules op die Eskom-webwerf of hul munisipale webwerwe dop te hou.